รมว.ดิจิทัลฯ มอบนโยบายศูนย์เรียนรู้ ICT สระแก้ว หวังต่อยอดช่วยเกษตรกร
เลขานุการ รมว.ดิจิทัลเพื่อเศรษฐกิจและสังคม ลงพื้นที่ศูนย์เรียนรู้ ICT จังหวัดสระแก้ว หวังต่อยอดนำดิจิทัลเข้ามาช่วยเหลือเกษตรกรเพื่อขับเคลื่อน การใช้โซเชียลพัฒนาแก้ปัญหาให้เศรษฐกิจในชุมชนดีขึ้น,นายเอกสิทธิ์ คุณานันทกุล เลขานุการ รัฐมนตรีว่าการกระทรวงดิจิทัลเพื่อเศรษฐกิจ และสังคม พร้อมด้วย นายเนวินธุ์ ช่อชัยทิพฐ์ ผู้ช่วยรัฐมนตรี เเละ นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม ลงพื้นที่ชุมชนเทศบาลเมืองวังน้ำเย็น จังหวัดสระแก้ว เพื่อรับฟังความคิดเห็นจากชาวบ้าน รวมถึงผู้แทนชุมชนในพื้นที่ต่างๆ เกี่ยวกับปัญหา อุปสรรค และความท้าทายด้านการเกษตร พร้อมประชุม ระดมสมองหน่วยงานที่เกี่ยวข้อง เพื่อเก็บประเด็นการจัดทำแผนเกษตรดิจิทัลให้ชาวบ้านเข้าถึงข้อมูลที่เกิดประโยชน์อย่างรวดเร็วและครอบคลุม,นายเอกสิทธิ์ กล่าวว่า ตนเเละทีมงานได้รับคำสั่ง รมว.ดิจิทัลฯ ให้ลงพื่นที่ มุ่งหวังช่วยเหลือเกษตรกรอย่างจริงจังตามนโยบายของ รมว.ดิจิทัลฯ โดยหวังจุดประกายร่วมพัฒนาดิจิทัลให้เกิดประโยชน์และเข้าถึงเกษตรกรครอบคลุม ซึ่งต้องใช้แผนการพัฒนาตั้งแต่ ต้นน้ำ กลางน้ำ และปลายน้ำ เขื่อมโยงไปยัง ต้นทาง กลางทาง และปลายทาง อย่างเป็นระบบ,โดยเน้นเฉพาะที่สอดคล้องตามความต้องการของเกษตรกร ทั้งการมีพื้นที่ขาย มีลูกค้า รวมถึงเรื่องแรงงาน และการใช้เทคโนโลยีโดรน ที่ชาวเกษตรกรให้ความสำคัญ ตนจึงต้องลงพื้นที่มาเก็บข้อมูลด้วยตนเองเพื่อรายงานต่อรัฐมนตรี,ทั้งนี้เกษตรกรและชาวบ้านที่ยังติดขัดกับปัญหาเรื่องต่างๆ ก็พร้อมที่จะเสนอความคิดเห็นได้เต็มที่ และก้าวต่อไปข้างหน้า พัฒนาการเข้าถึงดิจิทัลอย่างมั่นใจ อันจะนำไปสู่ความสำเร็จที่ดีในอนาคต เกษตรกรจะมีความเป็นอยู่ที่ดีขึ้น มีระบบการจัดการที่เป็นระบบและเกิดประโยชน์อย่างยั่งยืน.
เลขานุการ รมว.ดิจิทัลเพื่อเศรษฐกิจและสังคม ลงพื้นที่ศูนย์เรียนรู้ ICT จังหวัดสระแก้ว หวังต่อยอดนำดิจิทัลเข้ามาช่วยเหลือเกษตรกรเพื่อขับเคลื่อน การใช้โซเชียลพัฒนาแก้ปัญหาให้เศรษฐกิจ 
กระทรวงดิจิทัล,ศูนย์เรียนรู้ICT,ต่อยอดดิจิทัล,ช่วยเกษตรกร,สะแก้ว,ข่าวทั่วไป